Dera madeisha manèra que pera net s’esguitle aquiu e enlà peth cèu tranquil e blos un huec sobte, en tot tirar es guardades enquia alavetz indiferentes, e semblable a ua estela que càmbie de lòc, encara que deguna despareish dera part a on aqueth s’alugue e se tarde pòc, atau der extrèm deth braç dret ath pè dera crotz s’esguitlèc un astre dera constellacion qu’aquiu lutz,145 mès eth diamant non se desseparèc deth sòn angle, senon que seguic eth hèish luminós en tot retirar-se a ua lum que passe peth darrèr der alabastre.